### Beslutning

Nanna Lund og Valdemar Christoffersen kunne tiltræde indstillingen i overensstemmelse med Magistratens anbefaling.

 Alex Toft og Einar Andersen kunne tiltræde indstillingen med bemærkning om, at de ønsker, der etableres en idrætshal/multihal i [adresse]. Problematikken om tilstrækkelige sports- og fritidsaktiviteter er aktuel i flere byvækst- og byomdannelsesområder. Hvis der skal sikres arealer til formålet i planlægningen, skal der også være økonomi til at overtage arealerne og til anlæg og drift, eller alternativt skal der ske en anderledes udnyttelse af de kommunale arealer. Som en del af svaret herpå peger V og K på, at der mangler en budgetmodel for sports- og fritidsområdet.

 Albert Lassen tog forbehold med henblik på en nærmere drøftelse i byrådsgruppen.

 Birgitte Jeppesen og Ken Bruun var forhindrede i at deltage i udvalgets behandling af sagen.

Endelig vedtagelse af forslag til Lokalplan nr. 1032, Blandet byområde ved Ørni Jensen ­Frichs Vej og [adresse] i Åbyhøj, forslag til Tillæg nr. 80 til Kommuneplan 2013, forslag til udbygningsaftale og forslag til Sammenfattende redegørelse om miljøvurdering.

### Resumé

Lokalplanområdet omfatter etape 2 af et område syd for Otto Simonsen og udgør et areal på ca. 38.000 m2. Området indgår som en del af det nye brokvarter langs Otto Simonsen.

 Formålet med lokalplanen er at muliggøre en ændring af anvendelse af området fra erhvervsområde til blandet byområde med boliger, liberale erhverv, publikumsorienterede funktioner som butikker, aktiviteter og café/restaurant. Der skal desuden være en daginstitution i området.

 Lokalplanen er ikke i overensstemmelse med Kommuneplan 2013. Derfor ledsages lokalplanen af et kommuneplantillæg. Derudover er projektet et højhusprojekt, da der enkelte steder kan opføres bebyggelse i op til 7 etager, hvorfor der er udarbejdet en miljørapport i forbindelse med lokalplanforslag og kommuneplantillæg.

 I perioden fra den 19. april til den 14. juni 2017 har forslag til lokalplan, kommuneplantillæg, udbygningsaftale og miljørapport været offentligt fremlagt. Der er modtaget 2 indsigelser fra 2 privatpersoner. Emnerne i begge indsigelser er trafik og bygningsomfang.

 [adresse] har fra ejeren af lokalplanområdet modtaget en opfordring til at indgå en frivillig udbygningsaftale.

### Indstilling

At 1) forslag til Lokalplan 1032 vedtages endeligt med de ændringer, der fremgår af indstillingens afsnit 5.7,
 At 2) forslag til Tillæg nr. 80 til Kommuneplan 2013 vedtages endeligt,
 At 3) forslag til udbygningsaftale vedtages endeligt,
 At 4) forslag til sammenfattende redegørelse om miljøvurdering vedtages endeligt, som den fremgår af indstillingens afsnit 5.7, og
 At 5) indsigelser besvares, som det fremgår af indstillingens afsnit 5.6.

### Sagens forløb

23-08-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 28-08-2017 Magistraten
Fremsendes til [adresse] med bemærkning, at Magistraten i mødet den 28. august 2017 anbefaler, at byrådet tiltræder Magistratsafdelingen for Teknik og Miljøs indstilling af 18. august 2017.

 Nora Sørensen tog forbehold.

 Rådmand Mads Nilsson deltog ikke i sagens behandling.
 13-09-2017 [adresse]
Fremsendes til Teknisk Udvalg til behandling i henhold til beslutning i byrådets møde den 13.september 2017.
 18-09-2017 Teknisk Udvalg
Nanna Lund og Valdemar Christoffersen kunne tiltræde indstillingen i overensstemmelse med Magistratens anbefaling.

 Alex Toft og Einar Andersen kunne tiltræde indstillingen med bemærkning om, at de ønsker, der etableres en idrætshal/multihal i [adresse]. Problematikken om tilstrækkelige sports- og fritidsaktiviteter er aktuel i flere byvækst- og byomdannelsesområder. Hvis der skal sikres arealer til formålet i planlægningen, skal der også være økonomi til at overtage arealerne og til anlæg og drift, eller alternativt skal der ske en anderledes udnyttelse af de kommunale arealer. Som en del af svaret herpå peger V og K på, at der mangler en budgetmodel for sports- og fritidsområdet.

 Albert Lassen tog forbehold med henblik på en nærmere drøftelse i byrådsgruppen.

 Birgitte Jeppesen og Ken Bruun var forhindrede i at deltage i udvalgets behandling af sagen.
 27-09-2017 [adresse]
Beslutning ikke frigivet